b'\n_START_ARTICLE_\nGiovanni Messe\n_START_SECTION_\nSotilasura\n_START_PARAGRAPH_\nMesse syntyi Mesagnessa, Brindisin maakunnassa. Messe liittyi Italian armeijaan vuonna 1902. H\xc3\xa4net ylennettiin kersantiksi vuonna 1903, ja h\xc3\xa4net l\xc3\xa4hetettiin Kiinaan, josta h\xc3\xa4n palasi takaisin Italiaan vuonna 1905. H\xc3\xa4n liittyi Modenan sotilasakatemiaan vuonna 1908. H\xc3\xa4net l\xc3\xa4hetettiin Libyaan, jossa h\xc3\xa4n n\xc3\xa4ytti taitonsa joukkojen komentamisessa. H\xc3\xa4n osallistui Italian-Turkin sotaan Tripolin alueella, jossa h\xc3\xa4n sai ensimm\xc3\xa4iset kunniamerkkins\xc3\xa4. Sodan j\xc3\xa4lkeen h\xc3\xa4n nousi nopeasti sotilasarvoissa, saaden ylennyksen luutnantiksi vuonna 1913 ja kapteeniksi vuonna 1915. H\xc3\xa4n osallistui ensimm\xc3\xa4iseen maailmansotaan vuonna 1916 taistellen It\xc3\xa4valta-Unkarin joukkoja vastaan. Messe sai esimm\xc3\xa4isen maailmansodan aikana ylennyksen majuriksi ja everstiluutnantiksi._NEWLINE_Sotien v\xc3\xa4lisen\xc3\xa4 aikana Messe l\xc3\xa4hetettiin Albaniaan vuonna 1920, sill\xc3\xa4 se yritti irtautua Italian vaikutusvallasta. Vuonna 1923 h\xc3\xa4n palasi takaisin Italiaan, ja toimi kuningas Viktor Emanuel III:n sihteerin\xc3\xa4. Vuonna 1927 h\xc3\xa4net ylennettiin everstiksi. H\xc3\xa4n sai pian komentoonsa 9. Bersaglierirykmentin, jota h\xc3\xa4n komensi syyskuuhun 1935 asti. Sen j\xc3\xa4lkeen h\xc3\xa4net ylennettiin prikaatinkenraaliksi ja sai samalla komentoonsa panssariprikaatin. My\xc3\xb6hemmin h\xc3\xa4n osallistui toiseen Italian-Etiopian sotaan, jossa h\xc3\xa4n komensi 5. jalkav\xc3\xa4kidivisoona Cosseriaa. Vuonna 1939 h\xc3\xa4n osallistui Albanian valtaukseen. Sen j\xc3\xa4lkeen h\xc3\xa4n palasi Italiaan ja toimi ratsuv\xc3\xa4kidivisioonan komentajana.\n_START_SECTION_\nSodan j\xc3\xa4lkeen\n_START_PARAGRAPH_\nSodan j\xc3\xa4lkeen Messe kirjoitti kirjan kokemuksistaan Pohjois-Afrikan rintamalla. Vuonna 1953 h\xc3\xa4net valittiin j\xc3\xa4seneksi Italian senaattiin, jossa h\xc3\xa4n toimi vuoteen 1955 asti. H\xc3\xa4n toimi kuolemaansa saakka Italian veteraaniyhdistyksen puheenjohtajana.'